Tužba podnesena 9. studenoga 2023. – ADS L. Kowalik, B. Włodarczyk/EUIPO – ESSAtech (Pribor za bežični daljinski upravljač)
(predmet T-1064/23)
Jezik postupka: poljski
Stranke
Tužitelji: ADS L. Kowalik, B. Włodarczyk s.c. (Sosnowiec, Poljska) (zastupnici: M. Oleksyn i M. Stępkowski, odvjetnici)
Tuženik: Ured Europske unije za intelektualno vlasništvo (EUIPO)
Druga stranka pred žalbenim vijećem: ESSAtech (Přistoupim, Češka Republika)
Podaci o postupku pred EUIPO-om
Nositelj spornog dizajna: tužitelj
Predmetni sporni dizajn: dizajn Zajednice „Daljinski upravljači [bežični] (pribor za -)” – dizajn Zajednice br. 4 539 302-0001
Postupak pred EUIPO-om: postupak za proglašenje žiga ništavim
Pobijana odluka: Odluka trećeg žalbenog vijeća EUIPO-a od 6. rujna 2023. u predmetu R 1070/2020-3
Tužbeni zahtjev
Tužitelji od Općeg suda zahtijevaju da:
poništi pobijanu odluku i preinači je tako da odbije zahtjeva za proglešenje spornog dizajna ništavim;
naloži EUIPO-u i intervenijentu snošenje vlastitih i tužiteljevih troškova, uključujući troškove postupka pred EUIPO-om.
Tužbeni razlozi
Povreda članka 62. druge rečenice u vezi s člankom 63. stavkom 2. i člankom 108. Uredbe br. 6/2002, člankom 27. stavkom 2., prvom rečenicom i člankom 27. stavkom 4. Delegirane uredbe 2018/625 od 5. ožujka 2018.1, te članka 41. stavka 2. točke (c) i članka 41. stavka 1. Povelje Europske unije o temeljnim pravima, odnosno načela dobre uprave i jednakosti oružja;
povreda članka 8. stavka 1. u vezi s člankom 25. stavkom 1. točkom (b) Uredbe Vijeća (EZ) br. 6/2002 te članka 41. stavka 2. točke (c) i članka 41. stavka 1. Povelje Europske unije o temeljnim pravima, odnosno načela dobre uprave.
____________
1 Delegirana uredba Komisije (EU) 2018/625 оd 5. ožujka 2018. o dopuni Uredbe (EU) 2017/1001 Europskog parlamenta i Vijeća o žigu Europske unije i o stavljanju izvan snage Delegirane uredbe (EU) 2017/1430 (SL 2018., L 104, str. 1.).